TAPAHTUMAOHJELMA (\* muutokset mahdollisia)

PERJANTAI 20.5

Klo 12 Tapahtuma alkaa Lapinlahden sairaala-alueella (entinen terapiatalo). Talon ympäristössä voi inspiroitua tulppaaneista ja aistia talon seinustoilla toisenlaista, käsintehtyä kukkaloistoa. .

Klo 12.30–14.30 Keskustelutilaisuus auditoriossa

KillanRakentajat on kutsunut Helsingin Kaupungin edustajan kertomaan Töölön ja Kampinmalmin aluesuunnitelmasta. Lisäksi tilaisuudessa annetaan tietoa Lapinlahden sairaala-alueen kulttuurihistoriallisista maisema-arvoista.

Klo 15.30 Opastettu kävely Lapinlahden puistoalueella

Klo 17.00–19.00 Ruokopillipaja ”Venetsian” rannassa, sateella auditoriossa. Työpajassa rakennetaan ruokopilli Lapinlahden “Venetsian” rannasta kerätystä ruo’osta. Työpajaan voivat osallistua kaikenikäiset, mutta lapset vain huoltajan kanssa. Ruokopilli voi pysyä soittokelpoisena jopa 30 vuotta! Työpajasta saa omatekoisen pillin lisäksi mukaansa kotelotarvikkeet sekä ruokopillin työohjeen, jonka voi myös tulostaa minnahokka.com -sivustolta, Paimensoittimet-välilehden takaa. (Minna Hokka, KillanRakentajat -kollektiivi)

Klo 19.30–20.00 Joogaa didgeridoon säestyksellä ulkona (Anton Nordqvist, KillanRakentajat-kollektiivi ja muusikko Osmo Liikanen)

Klo 20.15–21.00 Hörhö- yhtye esiintyy auditoriossa Riihimäkeläinen monitaiteellinen kokoonpano saa musiikillisen inspiraationsa luonnosta. Kokoonpanoon kuuluu kaksi muusikkoa, tarinankertoja sekä kuvataiteilija (https://www.facebook.com/horhokvintet/?fref=ts)

Klo 21.00–22.30 BioJAMIT ja disco

Vapaata yhteismusisointia ja tanssia, kokeiltavana erilaisia paimensoittimia. Aluksi äänessä Hörhö-yhtye ja Minna Hokka, KillanRakentajat-kollektiivi

Klo 23.00 Tapahtuma päättyy perjantailta

LAUANTAI 21.5

Klo 10.00 Tapahtuma jatkuu

Klo 10.30 Alustus: Permakulttuuri ja alueelliset kehityskohteet auditoriossa. Anton Nordqvist johdattaa kuulijat permakulttuuriin ja viikonlopun yhteisöllisiin talkoisiin.

Klo 12.00 Istutus- ja kylvötalkoot alkavat Lapinlahden palsta-alueella. Päivän aikana on mahdollista tutustua Pro Lapinlahti ry:n ylläpitämään palstatoimintaan, mehiläishoitoon sekä olla mukana perustamassa alueelle helppohoitoisia, kerroksellisia kasvuympäristöjä, ns kasvikiltoja.

Klo 12.00–13.00 Helsingin Seudun Ympäristöpalveluiden kodin jätehuolto- ja lajitteluinfo auditoriossa

Klo 13.30–15 Teatteriryhmä Betula Lentan tarinateatteriesitys ympäristöstä sairaalarakennuksen siivessä. Opastus kahvilasta.

Klo 15.30–17.30 Helsingin Seudun Ympäristöpalveluiden kompostineuvontapiste palstoilla

Klo 15.30-17.30 Meditatiivista kalliomaalausta Työpajassa maalataan myrkyttömillä väreillä Lapinlahden rantakallioilla. Työpajan ohjaa taideterapeutti Leila Kailamäki, KillanRakentajat-kollektiivi

Klo 16.30–17.30 Aika Parantaa -verkoston ToviTaivallus. Lapinlahden ympäristön luonto ja ilmapiiri inspiroivat ideoimaan uuden tavan tarjota tovitukea. Tovitaivalluksen perusidea: lähdetään Lapinlahden päärakennukselta tunnin kävelylle parin kanssa, toinen on jakaja, toinen kuuntelija. Menomatka eli ensimmäinen puolituntinen on jakajan aikaa: hän kertoo mieltään painavasta tai askarruttavasta asiasta – ja kuuntelija ainoastaan kuuntelee. Puolen tunnin kuluttua käännytään paluumatkalle, ja nyt äänessä on kuuntelija, joka omin sanoin kertoo kuulemansa, eli peilaa kertomuksen takaisin jakajalle. Ennakkoilmoittautuminen.

Klo 17.30–19.30 Muovitieteellisiä kukkia. Työpajassa kerätään Lapinlahden ympäristöstä roskia ja lajitellaan niistä muoviroskat erikseen. Muoviroskista askarrellaan kukkia, jotka tulevat osaksi Kristiina Tikke Tuuran Muovipuutarha installaatioita Stoan galleriassa (5.10–5.11. 2016). Muoviroskien keräämisen voi jo aloittaa matkalla Lapinlahteen! Lisätietoja: kristiina.tuura@gmail.com

Klo 19.15-19.45 Runoilija Jouni Inkala lukee luontoaiheisia runojaan ja kertoo niiden taustoista sairaalarakennuksen käytävällä. Opastus kahvilasta.

Klo 19.30 Joogaa sairaala-alueella didgeridoon säestyksellä

Klo 20.00 Paimensoitinkonsertti ja yhteismusisointia sairaalarakennuksen käytävällä. (Minna Hokka)

Klo 21.30 Tapahtuma päättyy lauantailta

SUNNUNTAI 22.5.2015

Klo 10.00 Tapahtuma jatkuu

Klo 10.30 Voimaruokaa lähiluonnosta. Opastetulla retkellä kerätään lähiluonnosta syötäviä villivihanneksia. Retken lopuksi valmistetaan smoothie, jonka raaka-aineista osa saadaan kahvilasta; niiden osalta peritään pieni maksu. (KillanRakentajat-kollektiivi)

Klo 12.30 Yhteisöllinen aitaprojekti palstojen luona

Lapinlahden sairaala-alueen ja sen ohitse rantaa pitkin kulkevan kävelytien välissä on aita. Talkoiden aikana aidan ympärille istutetaan hernettä, krassia ja köynnöspinaattia. Kasvettuaan aita tarjoaa ohikulkijoille naposteltavaa, sekä on samalla symboli alueen avoimuudesta kaupunkilaisille. Talkoiden aikana palstalla musisoi Papa Chai-yhtye.

Klo 14.30–16.30 Haiku-kokemuksellinen kirjoitustyöpaja. Haiku on japanilainen kolmisäkeinen runo, jonka aiheet liittyvät yleensä luontoon Haiku- runot ovat kuin pelkistettyjä mietelauseita. Työpajassa haikuja luodaan kolmivaiheisessa Havainto, ilmaisu, kuva -prosessissa. Työpajassa keskitytään taidemenetelmien avulla ympäristön hienovaraiseen tarkkailuun. Toiminnassa yhdistyvät omien ajatusten kuuntelu sekä löydettyjen merkitysten sanoittaminen yksin ja ryhmässä. Työpajan päätteeksi ryhmäläiset tulkitsevat työpajan aikana syntynet haikurunot ryhmälle paikassa, jossa inspiraatio teksteihin syntyi. Mukaan mahtuu noin 10 osallistujaa. Ilmottautumiset sähköpostilla: tuomas.karisto@gmail.com (Tuomas Karisto, KillanRakentajat- kollektiivi)

n. klo 17 Tapahtuma päättyy

VIIKONLOPUN TOIMINNALLISET ESITTELYPISTEET JA TAPAHTUMAN OHEISPALVELUT

Sininauhaliiton Vihreä Veräjä -hanke esittelee kuntouttavaa Green Care -toimintaa pe ja la sairaalan pääsisäänkäynnin puoleisella sisäpihalla

Pääkaupunkiseudun Kierrätyskeskus jakaa tietoa ja opastaa matokompostin tekoon pe ja la sairaalan pääsisäänkäynnin puoleisella sisäpihalla

Kinobox Obscura esittää> 3D- camera obscura -polkupyöräkierrokset yleisölle

Aika ja paikka: viikonlopun aurinkoiset hetket, lähdöt Venetsia-rakennukselta.

Taiteilijakollektiivi Kinobox Obscura tuo 3D- camera obscura -polkupyöränsä Lapinlahdelle. Taiteilijat tarjoavat kahdelle ihmiselle kerrallaan uskomattoman elämyksen liikkuvan "elokuvateatterin" kyydissä. Elokuva rikshamaisen polkupyörän sisällä ei tosin ole aivan perinteinen elokuva, vaan ympäröivä maailma projisoituu sähköttömästi linssien lävitse: tämä camera obscura toimii kolmiulotteisesti. Astu sisään, laita 3D-lasit päähän ja nauti 3D- camera obscuran ihmeellisestä maailmasta!

Taiteilijakollektiivi Kinobox Obscura rakentaa kotisatamassaan Lapinlahdessa myös maailman ensimmäistä 3D- camera obscura -venettä. Yleisöllä on myös mahdollisuus tutustua taiteilijoiden työtilaan eli “telakkaan”. Vene on tarkoitus saada vesille tänä kesänä ennen juhannusta.

www.3Dcameraobscura.com

Kasper Muttonen UTOPIA preview

Perjantai-iltanana pimeän aikaan Venetsia-rakennuksen luona nähtävissä taiteilija Kasper Muttosen tilalähtöinen installaatio. Teoksen elementit jatkuvat Muttosen UTOPIA- näyttelyssä 2.6-23.6.2016 Galleria Sculptorissa (Eteläranta 12, 00130 Helsinki). Kasper Muttonen on kuvataiteilija joka yhdistää teoksissaan arkkitehtuurin ja kuvataiteen vaikutteita. Lapinlahteen hän on tehnyt kesällä 2014 puisen Lapinlahden Lähde installaation. Kasper työskentelee tällä hetkellä muuten tyhjillään olevassa Venetsia-rakennuksessa galleria Sculptorin Utopia kokonaisuutta joka on aloitettu 2015 Suomen Rooman instituutin Villa Lanten taiteilijaresidenssissä ja Suomen Kulttuurirahaston Schloss Wiepersdorf taiteilijatalossa Saksassa.

Kiljavan Opiston Pop-up ravintola Lauantaina 21.5

Ravintolapäivän kunniaksi Kiljavan Opiston luonto-ja eräopasryhmä perustaa Lapinlahteen kenttäkeittiön.

Kahvila Lähde (päärakennus)

Tarjolla kahvia, jäätelöä, virvokkeita sekä suolaisia ja makeita herkkuja. Maksuvälineet: käteinen ja pankkikortti.

Viikonlopun aikana Aika Parantaa -verkosto pitää kahvilassa Kirjeitä Tuntemattomalle- pistettä. Kävijät voivat kirjoittaa myös luontoteeman kautta tervehdyksiä postikortteihin. Kortit kiinnitetään pellavanarulla tapahtumaviikonlopun ajaksi eri puolille Lapinlahtea löytäjien luettavaksi.

Lapinlahden Lähteen Puoti ja Patina (entinen terapiatalo, puinen rakennus). Maksuvälineet: käteinen. Pop-up kirpputori ja käsityömyymälä ovat avoinna tapahtuman aikana. Tulevan kesän kunniaksi talo on koristeltu sisältä ja ulkoa kukkasin. Tapahtuman aikana talon edustalla järjestetään myös lyhytkursseja.

Lapinlahden Lähteen saunan yleisövuorot la ja su päivällä. Yli satavuotias, veden äärellä oleva entinen sairaalasauna lämmitetään yleisölle Vuorot La ja Su klo 13-17.30. Naiset La 15.30-17.30, Su 13-15, Miehet La 13-15, Su 15.30-17.30. Saunaan mahtuu kerrallaan noin 10 henkeä. Saunamaksu 7e, maksetaan Lapinlahden Lähteen kahvilaan josta voi ostaa lipun ennakkoon jo perjantaina